นายใหญ่ก็ชักหวั่นไหว
ผ่อนคลายอิริยาบถสบายๆอยู่ต่างแดนก็ยังไม่วายโดนจับผิด,ตามสไตล์กองแช่งในโลกโซเชียลรุมตำหนิซีนรีแลกซ์ของ บิ๊กตู่ พล.อ.ประยุทธ์ จันทร์โอชา นายกรัฐมนตรี และหัวหน้า คสช.ที่ใส่เสื้อกั๊ก สวมแว่นกันแดด คล้องผ้าพันคอแบรนด์หรูระดับโลก หลุยส์ วิตตอง อยู่บริเวณสวนใกล้โรงแรมที่พัก ภายหลังเสร็จภารกิจพบ นางเทเรซา เมย์ นายกรัฐมนตรีอังกฤษ ที่กรุงลอนดอน,ถล่มกันสนุกปาก ไม่อนุรักษ์ความเป็นไทย สวนทางหลักความพอเพียงที่เป็นผู้ให้หลักการไว้เอง,จนเพจ PMDU Thailand ของทีมงานนายกรัฐมนตรี ที่เป็นผู้นำรูปมาลงต้องลบภาพออกจากเพจ ไม่ให้ถูกผูกโยงเป็นประเด็นดรามา,แต่นั่นก็ทำได้แค่เพียงสร้างกระแสวูบวาบพักเดียวก็เงียบหายไป,เทียบไม่ได้กับแนวโน้มสัญญาณบวกของ บิ๊กตู่ ที่จับเข่าคุยกับผู้นำเมืองผู้ดี และนักธุรกิจแถวหน้าอังกฤษในแง่ความร่วมมือทางการค้า การลงทุนทางเศรษฐกิจ การท่องเที่ยว และการลงทุนในพื้นที่อีอีซี,สะท้อนภาพผู้นำรัฐประหารไม่ได้ถูกตั้งแง่รังเกียจเสมอไปในสายตาประเทศต้นแบบประชาธิปไตย,ซ้ำยังได้โอกาสยืนยันต่อหน้าผู้นำอังกฤษ โปรแกรมเลือกตั้งยังเป็นไปตามโรดแม็ปเดิมในต้นปี 2562 การันตีไม่มีการตระบัดสัตย์เรื่องเส้นทางคืนประชาธิปไตย,ยังไม่รวมคิวถัดไปที่จะเข้าพบกับ นายเอ็มมานูเอล มาครง ประธานาธิบดีฝรั่งเศส และนักลงทุนเมืองน้ำหอมเพื่อเชื้อเชิญมาลงทุนในเมืองไทย,บิ๊กตู่ เดินสายต่างแดนสะสมผลงานเก็บแต้มใส่กระเป๋าเป็นกอบเป็นกำ เพิ่มเครดิตให้ตัวเองอีกทาง,รอเปิดฟลอร์รับฟังความเห็นจากพรรคการเมืองในวันที่ 25 มิ.ย.นี้ นับถอยหลังแต่งตัวลงสู่สนามเลือกตั้งสมัยหน้าเต็มที่,ผิดกับคู่แข่งอย่างพรรคเพื่อไทยที่กำลังระส่ำระสายอย่างหนัก,ห้ามเลือดไม่อยู่ เจอปฏิบัติการพลังดูดของพรรคพลังประชารัฐ ภายใต้การนำของระดับหัวจ่ายตัวจริง นายสุริยะ จึงรุ่งเรืองกิจ แกนนำกลุ่มสามมิตร ลุยช้อนอดีต ส.ส.เพื่อไทยเข้าสังกัดเป็นกอบเป็นกำ,แม้แต่รุ่นใหญ่อย่าง นายปรีชา เร่งสมบูรณ์สุข อดีต ส.ส.เลย หรือ นายวิรัช รัตนเศรษฐ อดีต ส.ส.บัญชีรายชื่อ ก็เตรียมแพ็กกระเป๋าขนลูกทีมในสังกัดไปซบฝั่งทหาร,ยังไม่รวมพวกเกรดเอในภาคอีสานอีกหลายคนที่ตั้งท่าทิ้งนายใหญ่ หนีตายไปวัดดวงอยู่พรรคใหม่ ทั้งคนช็อปและคนถูกช็อปเริ่มกล้าเปิดตัวแบบไม่เหนียมกันแล้ว,ค่ายพลังประชารัฐเดินมาถูกทาง ไล่เจาะยางเน้นๆไปที่ฝั่งอีสาน สกรีนเอาแต่เฉพาะพวกของแท้,อาศัยช่วงที่น้ำเลี้ยงฝ่ายเพื่อไทยกำลังเหือดแห้งในช่วง 4 ปีที่ไม่ได้รับการดูแลอย่างทั่วถึง กดดันไพร่พลต้องดิ้นรนเพื่อความอยู่รอด,ถึงกระแสจะดี แต่กระสุนไม่ทำงาน ยังไงก็ไปต่อลำบาก,ยิ่งในภาวะที่นายใหญ่ ทักษิณ ชินวัตร ไม่สามารถบัญชาการแก้เกมได้อย่างเปิดเผย ตรงกันข้ามยังถูกบีบให้จนตรอกขึ้นเรื่อยๆ มีหมายจับในคดีความต่างๆงอกขึ้นตลอดเวลา,ทำได้ดีสุดแค่ออกแอ็กชันพูดปลุกใจลูกทีมข้ามทวีปผ่านสื่อนอกชื่อดัง BBC ในงานฉลองเบิร์ธเดย์น้องสาว ยิ่งลักษณ์ ชินวัตร ครบรอบ 51 ปี,ยังแสดงความมั่นใจพรรคเพื่อไทยจะชนะเลือกตั้งมาเป็นอันดับ 1 โดยประกาศไม่ยี่หระพวกที่ทิ้งพรรค พร้อมเปิดโอกาสให้นักการเมืองรุ่นใหม่เข้าสู่พรรค,กระตุกลูกพรรคให้ฮึดสู้เต็มที่ รั้งพวกที่เหลือไม่ให้สละเรือหนี,ไปๆมาๆพรรคเพื่อไทยกลายเป็นพรรคที่สั่นสะเทือนมากที่สุด,ทักษิณ เองก็ชักจะหวั่นไหวกับการเดินเครื่องของพรรคพลังประชารัฐที่สูบไพร่พลเพื่อไทยร่อยหรอลงไปเยอะ,ต้องเล่นบทถนัดโชว์ความเป็นอินเตอร์ ใช้สื่อนอกแก้เกม เพื่อแสดงความมั่นใจพรรคเพื่อไทยยังคงเป็นเบอร์หนึ่งในการเลือกตั้งสมัยหน้า,สอดรับกับจังหวะล่าสุดที่สื่อนอกยักษ์ใหญ่ Time Magazine จงใจปล่อยบทความที่มาขอสัมภาษณ์พิเศษ บิ๊กตู่ โดยเลือกเอาเฉพาะคำถามนำบางส่วนมาเปรียบเปรยผู้นำ คสช.ในทำนองเป็น สฤษดิ์น้อย,จงใจปล่อยออกมาในจังหวะที่ ลุงตู่ อยู่ในช่วงเดินสายเก็บแต้มกับ 2 ผู้นำโลกพอดิบพอดี เหมือนต้องการทำลายภาพพจน์นายกฯในเวทีโลก,แต้มที่ตั้งใจทำมา เจอเกมนี้เข้าไปก็ทำเอา ลุงตู่ สะอึกเหมือนกัน.,ทีมข่าวการเมือง
ตามสไตล์กองแช่งในโลกโซเชียลรุมตำหนิซีนรีแลกซ์ของ บิ๊กตู่ พล.อ.ประยุทธ์ จันทร์โอชา นายกรัฐมนตรี และหัวหน้า คสช.ที่ใส่เสื้อกั๊ก สวมแว่นกันแดด คล้องผ้าพันคอแบรนด์หรูระดับโลก
วิเคราะห์การเมือง,ทีมข่าวการเมือง,ประยุทธ์ จันทร์โอชา,ทักษิณ ชินวัตร,พรรคเพื่อไทย